21997A0730(02)



SPORAZUM

između Europske zajednice i Države Izraela o javnoj nabavi

EUROPSKA ZAJEDNICA (dalje u tekstu „EZ”),

s jedne strane, i

VLADA DRŽAVE IZRAELA, u ime Države Izraela (dalje u tekstu „Izrael”),

s druge strane,

dalje u tekstu „stranke”,

UZIMAJUĆI U OBZIR napore i obveze stranaka u smislu liberalizacije svojih odnosnih tržišta javne nabave putem Sporazuma o javnoj nabavi (SJN iz 1996.);

U ŽELJI DA unaprijede pristup svojim odnosnim tržištima nabave i prošire djelokrug njihovih odnosnih Priloga I. SJN-u,

SPORAZUMJELI SU SE:

Članak 1.

Obveze EZ-a

1. Kako bi dopunili i proširili djelokrug svojih obveza sukladno SJN-u prema Izraelu, EZ se obvezuje izmijeniti svoje Opće napomene Dodatku I. SJN-u kako slijedi:

2. EZ obavješćuje Tajništvo WTO-a o navedenoj izmjeni u roku od mjesec dana od stupanja na snagu ovog Sporazuma.

Članak 2.

Obveze Izraela

1. Kako bi dopunili i proširili djelokrug svojih obveza sukladno SJN-u prema EZ-a, Izrael se obvezuje izmjeniti svoje priloge i napomene Dodatku I. SJN-u kako slijedi:

2. Izrael obavješćuje Tajništvo WTO-a o takvim izmjenama u roku od mjesec dana od stupanja na snagu ovog Sporazuma.

3. Neovisno o gornjem članku 2. stavku 1. točci (d), ako Izrael u odnosu na drugu stranku SJN-a smanji ili ne primjeni svoja izuzeća navedena u napomenama iz Priloga 3. SJN-u 1996., on nudi iste pogodnosti Europskoj zajednici na uzajamnoj osnovi.

Izrael ne zahtijeva, putem zakona, drugih propisa ili prakse, od bolnica koje nisu obuhvaćene u SJN-u iz 1996. diskriminiranje proizvoda, usluga i dobavljača iz EZ-a.

Ne dovodeći u pitanje bilo koji zaseban sporazum između stranaka ovog Sporazuma, u pogledu svojih kompenzacijskih zahtjeva i postupaka i razina pragova, Izrael ne postupa s dobavljačima i pružateljima usluga, proizvodima i uslugama iz EZ-a nepovoljnije nego s dobavljačima i pružateljima usluga, proizvodima i uslugama drugih stranaka SJN-a.

4. U pogledu nabave iznad praga od 550 000 SDR od strane općina koje nisu obuhvaćene Popisom subjekata iz Priloga 2. SJN-u iz 1996., Izrael ne postupa s proizvodima, uslugama i dobavljačima iz EZ-a nepovoljnije nego s domaćim proizvodima, uslugama i dobavljačima.

Izrael ulaže maksimalne napore da na ove nabave primijeni postupke utvrđene u SJN-u. S tim će ciljem Izrael pravovremeno podnijeti Tajništvu SJN-a popis subjekata koje treba dodati sadašnjem Prilogu 2. SJN-u prema uvjetima uzajamnosti.

Članak 3.

Savjetovanja

Stranke se, na zahtjev bilo koje stranke, a najmanje jednom godišnje, savjetuju o djelovanju i provedbi ovog Sporazuma. Ova odredba ne dovodi u pitanje postupke savjetovanja predviđene SJN-om.

Članak 4.

Završne odredbe

1. Ovaj je Sporazum sastavljen u dva primjerka na danskom, nizozemskom, engleskom, finskom, francuskom, njemačkom, grčkom, talijanskom, portugalskom, španjolskom, švedskom i hebrejskom jeziku, od kojih je svaki tekst jednako vjerodostojan. On se primjenjuje na ista državna područja EZ-a odnosno Izraela na koje se primjenjuje SJN.

2. Ovaj Sporazum stupa na snagu prvog dana mjeseca od datuma kada su stranke jedna drugu obavijestile da su njihovi postupci ratifikacije ili zaključenja ili usvajanja, sukladno pravilima koja se primjenjuju kod svake stranke, dovršeni.

3. Ovaj Sporazum ne utječe na prava i obveze stranaka na temelju WTO-u ili drugih višestranih instrumenata sklopljenih pod okriljem WTO-a.

4. Stranke preispituju funkcioniranje ovog Sporazuma najkasnije tri godine od dana njegovog stupanja na snagu s ciljem unapređenja njegovog djelovanja i opsega, ako je potrebno.

Hecho en Bruselas, el diez de julio de mil novecientos noventa y siete.

Udfærdiget i Bruxelles den tiende juli nitten hundrede og syvoghalvfems.

Geschehen zu Brüssel am zehnten Juli neunzehnhundertsiebenundneunzig.

Έγινε στιςΒρυξέλλες, στις δέκα Ιουλίου χίλια εννιακόσια ενενήντα επτά.

Done at Brussels on the tenth day of July in the year one thousand nine hundred and ninety-seven.

Fait à Bruxelles, le dix juillet mil neuf cent quatre-vingt-dix-sept.

Fatto a Bruxelles, addì dieci luglio millenovecentonovantasette.

Gedaan te Brussel, de tiende juli negentienhonderd zevenennegentig.

Feito em Bruxelas, em dez de Julho de mil novecentos e noventa e sete.

Tehty Brysselissä kymmenentenä päivänä heinäkuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tionde juli nittonhundranittiosju.